ประกาศกรมการขนส่งทางบกประกาศกรมการขนส่งทางบกเรื่องกำหนดเกณฑ์และวิธีการตรวจสอบค่าก๊าซคาร์บอนมอนอกไซด์และก๊าซไฮโดรคาร์บอนจากท่อไอเสียของรถตามกฎหมายว่าด้วยรถยนตร์ที่ใช้เครื่องยนต์แก๊สโซลีน ตามที่กรมการขนส่งทางบกได้ออกประกาศ เรื่องกำหนดเกณฑ์และวิธีการตรวจสอบค่าควันดำและค่าก๊าซคาร์บอนมอนอกไซด์ที่ออกจากท่อไอเสียของรถตามกฎหมายว่าด้วยรถยนตร์ตามประกาศลงวันที่ ๗ มิถุนายน พ.ศ. ๒๕๓๑ ไว้แล้ว นั้นโดยที่กระทรวงวิทยาศาสตร์เทคโนโลยีและสิ่งแวดล้อมได้ออกประกาศกำหนดมาตรฐานค่าก๊าซคาร์บอนมอนนอกไซด์และก๊าซไฮโดรคาร์บอนจากท่อไอเสียของรถยนต์ที่ใช้เครื่องยนต์แก๊ซโซลีนขึ้นใหม่ตามประกาศ ฉบับที่ ๓ (พ.ศ. ๒๕๔๐) ประกาศ ณ วันที่ ๒๓ มิถุนายน พ.ศ. ๒๕๔๐ ดังนั้นเพื่อให้เกณฑ์มาตรฐานและวิธีการตรวจสอบระบบไอเสียของรถเป็นไปด้วยความเหมาะสมและสอดคล้องกับที่กระทรวงวิทยาศาสตร์เทคโนโลยีและสิ่งแวดล้อม ประกาศกำหนดกรมการขนส่งทางบกจึงออกประกาศกำหนดเกณฑ์และวิธีการตรวจสอบค่าก๊าซคอร์บอนมอนนอกไซด์และก๊าซไฮโดรคาร์บอนจากท่อไอเสียของรถตามกฎหมายว่าด้วยรถยนตร์ที่ใช้เครื่องยนต์แก๊สโซลีนไว้ดังต่อไปนี้ข้อ ๑ ให้ยกเลิกประกาศกรมการขนส่งทางบก เรื่องกำหนดเกณฑ์และวิธีการตรวจสอบค่าควันดำและค่าก๊าซคาร์บอนมอนอกไซด์ที่ออกจากท่อไอเสียของรถตามกฎหมายว่าด้วยรถยนตร์ประกาศ ณ วันที่ ๗ มิถุนายน พ.ศ. ๒๕๓๑ข้อ ๒ ในประกาศนี้รถยนต์ หมายความว่ารถตามกฎหมายว่าด้วยรถยนตร์ ที่ใช้เครื่องยนต์แก๊สโซลีน แต่ไม่รวมถึงรถจักรยานยนต์รถแทรกเตอร์ รถบดถนน และรถใช้งานเกษตรกรรมเครื่องมือหมายความว่า เครื่องมือวัดระบบนันดีสเปอร์ซีฟ อินฟราเรด (NondispersiveInfrared, NDIR)สำหรับใช้วัดปริมาณความเข้มข้นของก๊าซคาร์บอนมอนอกไซด์จากท่อไอเสียที่มีช่วงการวัดไม่น้อยกว่าร้อยละ๔.๕ โดยปริมาตร และเครื่องวัดปริมาณความเข้มข้นของก๊าซไฮโดรคาร์บอนจากท่อไอเสียที่มีช่วงการวัดไม่น้อยกว่า๖๐๐ ส่วนในล้านส่วน (ppm)ของค่าเทียบเท่านอร์มัลเฮ็กเซน (N-Hexane)หรือเครื่องวัดระบบอื่นที่มีมาตรฐานเทียบเท่าข้อ ๓ ค่าก๊าซจากท่อไอเสียรถยนต์ต้องไม่เกินเกณฑ์ที่กำหนดไว้ ดังต่อไปนี้(๑) ค่าก๊าซคาร์บอนมอนอกไซด์ ไม่เกินร้อยละ ๔.๕ที่วัดได้ด้วยเครื่องมือ(๒) ค่าก๊าซไฮโดรคาร์บอน ไม่เกิน ๖๐๐ส่วนในล้านส่วนที่วัดได้ด้วยเครื่องมือข้อ ๔ สำหรับรถยนต์สาธารณะ รถยนต์บริการรถยนต์นั่งส่วนบุคคลไม่เกินเจ็ดคนลักษณะเก๋ง ที่จดทะเบียนตั้งแต่วันที่ ๑ พฤศจิกายน๒๕๓๖ เป็นต้นไป ต้องมีค่าก๊าซจากท่อไอเสียไม่เกินเกณฑ์ที่กำหนดไว้ ดังต่อไปนี้(๑) ค่าก๊าซคาร์บอนมอนอกไซด์ ไม่เกินร้อยละ ๑.๕ที่วัดได้ด้วยเครื่องมือ(๒) ค่าก๊าซไฮโดรคาร์บอน ไม่เกิน ๒๐๐ส่วนในล้านส่วนที่วัดได้ด้วยเครื่องมือข้อ ๕ วิธีตรวจสอบค่าก๊าซคาร์บอนมอนนอกไซด์และก๊าซไฮโดรคาร์บอนจากท่อไอเสียรถยนต์ให้ดำเนินการตามขั้นตอน ดังต่อไปนี้(๑) ปรับเทียบ (Calibrate)เครื่องมือด้วยก๊าซมาตรฐาน (Standard Gas)ตามคู่มือการใช้งานของผู้ผลิตเครื่องมือเพื่อให้เครื่องมืออ่านค่าได้ถูกต้อง(๒) เดินเครื่องยนต์ของรถยนต์ให้อยู่ในอุณหภูมิใช้งานปกติ(๓) ขณะที่เครื่องยนต์เดินเบา ให้สอดหัววัด (Probe)ของเครื่องมือเข้าไปในท่อไอเสียให้ลึกที่สุดอย่างน้อยตามคำแนะนำของผู้ผลิตเครื่องมือในกรณีที่ไม่สามารถสอดหัววัดของเครื่องมือเข้าไปในท่อไอเสียเนื่องจากติดอุปกรณ์ระงับเสียงให้ใช้ท่อพิเศษต่อปลายท่อไอเสียแล้วจึงสอดหัววัดของเครื่องมือเข้าไปในท่อพิเศษที่ต่อเสริมปลายท่อไอเสียเพื่อเป็นการป้องกันอากาศภายนอกเข้าไปเจือจางไอเสียอันจะทำให้ผลจากการวัดผิดพลาด(๔)ให้อ่านค่าปริมาณความเข้มข้นของก๊าซคาร์บอนมอนอกไซด์และก๊าซไฮโดรคาร์บอนเมื่อเครื่องมือแสดงผลคงที่แล้วในกรณีที่เครื่องมือแสดงผลไม่คงที่ให้ใช้ค่าเฉลี่ยของค่าที่อ่านได้ระหว่างค่าสูงสุดและค่าต่ำสุดของการวัดครั้งนั้น(๕) ให้ปฏิบัติตาม (๓) และ (๔) ซ้ำอีกครั้งหนึ่งแล้วใช้ค่าเฉลี่ยที่ได้จากการวัดทั้งสองครั้งเป็นเกณฑ์ตัดสินข้อ ๖ วิธีทำความสะอาดและเปลี่ยนไส้กรองของเครื่องมือให้กระทำตามคู่มือการใช้งานของผู้ผลิตเครื่องมือทั้งนี้ ตั้งแต่บัดนี้เป็นต้นไป[๑]ประกาศณ วันที่ ๕ ตุลาคม พ.ศ.๒๕๔๑พงศกร เลาหวิเชียรอธิบดีกรมการขนส่งทางบกอัมภิญา/พิมพ์๑พฤษภาคม ๒๕๕๑รัศม์วรรณวลัย/ตรวจ๒พฤษภาคม ๒๕๕๑[๑]ราชกิจจานุเบกษา เล่ม ๑๑๕/ตอนที่ ๙๔ ง/หน้า ๒๑/๒๔ พฤศจิกายน ๒๕๔๑